*Projekt „Põhja-Tartumaa ühendomavalitsuse moodustamine“*

**Jõgeva piirkonna ühinemisläbirääkimiste juhtkomisjoni koosolek**

**21. veebruar 2017**

**PROTOKOLL**

Palamuse vallamaja

Algus kl 12.00, lõpp kl 14.30

Osalejad: Triin Pärsim (Torma vald), Luule Väin (Torma vald), Pille Tutt (Torma vald), Ain Viik (Jõgeva vald), Enn Kurg (Jõgeva vald), Tiit Lääne (Jõgeva vald), Margus Kask (Jõgeva linn), Raivo Meitus (Jõgeva linn), Terje Rudissaar (Palamuse vald), Rait Persidski (Palamuse vald), Valdi Reinas (Palamuse vald), Katrin Rajamäe (ühinemise koordinaator)

Koosolekut juhatas: Margus Kask (juhtkomisjoni esimees)

Protokollis: Katrin Rajamäe (koordinaator)

Juhtkomisjoni esimees tegi ettepaneku lisada 3. päevakorrapunkti („Mitmesugused küsimused“) üheks teemaks Torma Vallavolikogu haldureformi komisjon poolt saadetud märgukirja arutelu. Juhtkomisjoni liikmed olid ettepanekuga nõus ja kinnitasid alljärgneva päevakorra.

**Päevakord:**

1. Sümboolika koostamiseks konkursikomisjoni moodustamine
2. Juhtimisstruktuuri seminaride vahekokkuvõte
3. Mitmesugused küsimused

**Koosoleku käik:**

1. **Sümboolika koostamiseks konkursikomisjoni moodustamine.**

Riigikantselei koostöös Eesti Disainikeskusega pakub omavalitsustele välja uue sümboli loomise konkursi läbiviimise mudeli ning konkursidokumentide näidised. Vajalik materjal valmib eelduslikult märtsis.

Juhtkomisjon arutas, millistel alustel moodustada konkursikomisjon. Lepiti kokku, et igast omavalitsusest kaasatakse kaks esindajat, kes määratakse vallavalitsuse või volikogu poolt. Lisaks kaasatakse komisjoni töösse 1 heraldika ekspert. Koordinaator uurib eksperdi kaasamise võimalust ning tasustamist.

Torma vald: Kas on võimalik nii, et konkursil väljapakutud tööde elemente kasutatakse läbisegi? Näiteks ühelt töölt võetakse ühed elemendid ja teiselt töölt teised. Lepiti kokku, et koordinaator uurib, kas nii on võimalik teha.

Torma vald tegi ettepaneku, et sümboolika väljavalimisel võiks kaasata rahvast ehk võimaldada arvamuse avaldamist nt VOLIS-e kaudu. Komisjoni liikmed olid ettepanekuga nõus.

Komisjoni liikmed olid üksmeelel, et konkursile esitatakse ühendvalla lipu ja vapi kavand.

**Otsustati:**

1. Iga omavalitsus määrab konkursikomisjoni kaks esindajat linna/vallavalitsuse või volikogu otsusega. Komisjoni liikmete esitamise tähtaeg on **7. märts.**
2. Konkursi auhinnafond on 3000 eurot.
3. Konkursi täpsemad tingimused töötab välja konkursikomisjon.
4. Konkursi organisatoorsed toimingud viib läbi Jõgeva Linnavalitsus, komisjoni tehnilise teenindamise tagab ühinemise koordinaator.
5. **Juhtimisstruktuuri seminaride vahekokkuvõte.**

Koordinaator andis ülevaate juhtimisstruktuuri seminaridest ning tutvustas esialgset struktuuri kavandit. Juhtkomisjoni liikmed esitasid küsimusi ja palusid selgitusi esialgse struktuuri kohta.

Järgnevalt palus juhtkomisjoni esimees tuua igal omavalitsusel välja peamised puudused esialgses struktuuri kavandis.

Palamuse vald: See on ametikohtade põhine mudel, mitte vajaduspõhine mudel. Mis jääb teenuskeskusesse? Struktuuris peaks olema kajastatud kõigepealt funktsioonid. Praegu tuleb riigi poolt väga palju ülesandeid, mida tahetakse KOVile üle anda. Ilmselt tuleb palju funktsioone juurde, mida täna ei ole harjutud tegema. Teenuskeskuse ametnikel võib olla kahene alluvussuhe.

Torma vald: Vaatasime, kuida pakutud struktuur haakub ühinemislepinguga. Näiteks ei ole kultuurispetsialiste välja toodud, mõnes valdkonnas on allasutuste töötajad (nt noorsootöö) ka kaetud, mõnes mitte. Kõige segasem on teenuskeskuse teema. Kõik töökohad, mis on piirkonnas, peaksid saama esmase toe ja juhtnöörid kohapealt. Teine teema, kohapealse iseseisvuse tagamine. Milline on teenuskeskuse majanduslik iseseisvus? Millised on KOV kohustused, mida piirkond täidab? Kuidas see teenuskeskus ikkagi tööle hakkab? Ettepanek, et enne kohapeal arutatakse seda teemat. Hallatavate asutuste teema tuleb ka üle vaadata. Majandushaldur võiks ka kohapealsete hallatavate asutuste majandusküsimustega tegeleda.

Jõgeva vald: Arutelu on praegu ennatlik, sest kõik töörühmad pole veel koos käinud. Peame kokku leppima, kui kaugele alla välja läheme, kas paneme nt noortejuhid, peretöötajad, koristajad jm ka sisse või mitte.

Jõgeva linn: Meie mõte oli, et osakonnajuhataja on sama, mis peaspetsialist ehk teeb tööd samamoodi. Struktuuris peaks täpsustama ametinimetusi ja funktsioone.

Lepiti kokku, et iga osakonna juurde pannakse funktsioonid ehk lähtutakse kõigepealt vajadusest, mitte ametikohtadest.

Juhtkomisjoni esimees tegi ettepaneku, et iga omavalitsus arutab, kuidas täita teenuskeskus sisuga. Komisjoni liikmed olid ettepanekuga nõus.

**Otsustati:**

1. Iga omavalitsus esitab järgmisel juhtkomisjoni koosolekul ettepanekud, milline peab olema piirkondliku teenuskeskuse sisu - selle funktsioonid (sh kodanikele vajalikud teenused), ametnikud, töötajad, nende alluvus jms.
2. Iga töörühm vaatab üle oma valdkonna struktuuri ja funktsioonid.
3. Juhtimisstruktuuri teemal toimub seminar juhtkomisjoniga järgmise koosoleku raames.
4. **Mitmesugused küsimused.**

Torma Vallavolikogu haldusreformi komisjon oli saatnud juhtkomisjonile märgukirja (lisatud protokollile). Komisjoni liikmed arutasid kirjas toodud ettepanekuid ning leppisid kokku töörühmade info edastamise ning töömaterjalide avalikustamise põhimõtetes (vt otsused).

Torma esindajad tõid välja, et kultuuri töörühmas lepiti kokku, et iga omavalitsus korraldab oma piirkonna MTÜdega seminari, kus arutatakse kogukonnakogu loomise võimalusi. Jõgeva linnas ei ole seminari veel toimunud. Lepiti kokku, et Jõgeva linn korraldab samuti seminari sellel teemal.

Järgnevalt andis koordinaator ülevaate töörühmade koosolekutel käsitletud olulisematest teemadest ning tõi välja järgmiste koosolekute toimumisajad. Lisaks juba kokkulepitud töörühmadele toimuvad märtsis koosolekud ka hariduse ja noorsootöö ning spordi töörühmaga, eraldi toimub koosolek IT spetsialistidega.

Koordinaator andis teada, et viibib puhkusel 27.02 – 5.03.2017.

Lepiti kokku järgmise juhtkomisjoni koosoleku aeg ja koht. Järgmisel koosolekul toimub ka seminar juhtimisstruktuuri teemal.

**Otsustati:**

1. Järgmine juhtkomisjoni koosolek toimub 28. märts kl 9.00 Jõgeva Kultuurikeskuses. Koosoleku teemad on: juhtimisstruktuur, valimisjaoskondade ja valimiskomisjoni moodustamine.
2. **Töörühmade töö korralduslikud põhimõtted:**
   * Töörühmade otsused protokollitakse (koos selgitusega). Protokollitakse ka eriarvamused.
   * Töörühmade ja juhtkomisjoni tööst edastatakse vaid selliseid materjale, mis on vastavalt kas töörühma või juhtkomisjoni poolt protokolliliselt kinnitatud.
   * Poolikuid töömaterjale ei tohi avalikustada kodulehel või dokumendiregistris (kui peal on märge „kavand“ või „projekt“).